'n Maagsweer (Latyn: ulcus ventriculi of ulcus pepticum) is 'n sweer in die maagslymvlies van die maagwand. Die maag se slymvlies is beskadig en as gevolg van die inwerking van maagsuur, verterende ensieme en soms ook van bakterieë (spesifiek: Helicobacter pylori), genees so 'n wond nie maklik nie. Maagswere kom meestal voor in die gebied by die portier en kan in ernstige gevalle selfs tot perforasies in die maagwand lei. Die hoofsimptoom is periodieke pyn in die maag. Die pyn is gewoonlik aan die bokant van die abdomen onder die ribbes. Sommige mense voel die pyn tot in die ribbekas. Ander simptome sluit in: Braking Braking van bloed (rooi of swart) Swart stoelgange 'n Medikus kan een van die volgende metodes gebruik om 'n maagsweer te diagnoseer: Endoskopies - sluk van 'n kamera Toets lug wat 'n persoon uitasem vir die Helicobacter pylori-bakterieë Bloedtoets vir Helicobacter pylori-infeksie Antibiotika word gewoonlik voorgeskryf om die infeksie te beveg. Hierdie artikel is ’n saadjie. Voel vry om Wikipedia te help deur dit uit te brei.